ལན།ང་ཚོའི་ལས་ཁུངས་དང་པོ་བཙུགས་དུས་ཀྱི་འཆར་གཞི་དེ་ག་རེ་རེད་ཟེར་ན།བོད་ཡིག་གི་ཡིག་གཟུགས་དེ་ཚོ་རིམ་གྱིས་ཡར་རྒྱས་གཏོང་རྒྱུ་དང་།བོད་ཀྱི་ཐ་སྙད་ཆ་ཚང་བ་ཞིག་དང་དེ་ཚོའི་འགྲེལ་བཤད་མ་ནོར་བ་ཞིག་བཟོ་རྒྱུའི་འཆར་གཞི་དེ་འགྲོ་བཞིན་པ་དང་།དེ་ནས་ཡི་གེ་ཞུ་དག་གཏོང་བྱེད་དེའང་འགྲོ་བཞིན་པ་རེད།ཡི་གེ་ཞུ་དག་གཏོང་བྱེད་ཀྱི་མཉེན་ཆས་དེའི་སྟེང་ཡི་གེ་ཀློག་འདོན་གྱི་སྒྲ་ཡོད་པ་དེར་ང་ཚོས་གང་ལ་གང་འཚམ་གྱིས་ཞིབ་འཇུག་བྱས་པ་ཡིན་ལ།དེ་ཏོག་ཙམ་ཡག་པོ་ཡོང་བའི་རེ་བ་འདུགགཅིག་བྱས་ན་དབྱིན་ཡིག་ལས་ཀྱང་ཡག་པོ་ཡོང་བའི་རེ་བ་འདུགགང་ཡིན་ཟེར་ན།བོད་ཡིག་གི་ཚེག་བར་རེ་རེར་སྒྲ་གདངས་གཅིག་མ་གཏོགས་མེད་དུས།དབྱིན་ཡིག་ནང་བཞིན་མགོ་རྙོག་པོ་དེ་ཙམ་མི་འདུགལེགས་སྦྱར་སོགས་ཕུད་པའི་བོད་སྐད་རང་གི་ཡི་གེའི་ཐོག་བེད་སྤྱོད་ཡོད་པའི་ཚེག་བར་སྟོང་ཕྲག་ལྔ་ནས་བདུན་བར་གྱི་སྒྲ་ཡི་འགྲོ་སྟངས་བཅུག་སྟེ་ཀློག་འཇུག་རྒྱུ་ལས་སླ་བོ་རེད་འདུགཡིན་ནའང་།ལྗིད་ཚད་ཆེ་དྲགས་ནས་ཁ་པར་རིགས་དང་གློད་ཀླད་ཤུགས་ཆེན་པོ་ཞིག་མིན་ན་ལས་སླ་བོ་མི་འདུགད་ལྟའི་བར་ང་ཚོས་ཞིབ་འཇུག་བྱས་པར་ཆ་བཞག་ན།ཕལ་ཆེར་ཐ་སྙད་མ་འདྲ་བ་༤༠༠ལྷག་ཀློག་ཐུབ་པ་ཞིག་གི་སྒང་འགྲོ་བཞིན་ཡོད།ང་ཚོས་རྗེས་འཇུག་བཅུ་དང་དབྱངས་ཀྱི་སྒྲ་གདངས་ལ་ཞིབ་འཇུག་གང་འཚམ་ཡག་པོ་ཆགས་ཡོད་པ་དང་།མགོ་འདོགས་ཀྱང་གང་འཚམ་བྱུང་ཡོད་ཀྱང་།སྔོན་འཇུག་གི་སྒྲ་ཡི་འགྲོ་སྟངས་ག་འདྲ་ཡིན་མིན་ཡག་པོ་ཞིག་ཤེས་ཀྱི་མི་འདུགདཔེར་ན།སྔོན་འཇུག་ག་ཡི་སྒྲ་གདངས་ག་རེ་རེད་ཟེར་ན་ཁག་པོ་འདྲ་ཆགས་འདུགརྗེས་འཇུག་ན་ཡི་སྒྲ་གདངས་ཟེར་བ་དེ་ཏག་ཏག་འགྲིག་གི་འདུགཀ་ལ་སྦྱར་ན་ཀན་དང་།ཁ་ལ་སྦྱར་ན་ཁན་ཟེར་ནས་གློག་ཀླད་ཀྱིས་ཀློག་ཐུབ་ཀྱི་ཡོད་པ་རེད།དེ་འདྲ་བྱུང་ན་སྒྲ་རྡོག་རྡོག་ཁ་ཤས་བསྲེས་ན་སྒྲ་དེ་ཐོན་ཐུབ་ཀྱི་ཡོད་པ་རེད།